[image: RS]REPUBLIKA SLOVENIJA
MINISTRSTVO ZA ZDRAVJE

	Štefanova ulica 5 1000 Ljubljana
	T: 01 478 60 01
E: gp.mz@gov.si
https://www.gov.si/drzavni-organi/ministrstva/ministrstvo-za-zdravje/






GENERALNI SEKRETARIAT VLADE
REPUBLIKE SLOVENIJE
gp.gs@gov.si



	Številka:
	0070-37/2026

	Ljubljana,
	06. 11. 2026

	EVA:
	2026-2711-0038



	ZADEVA:
	Uredba o podelitvi koncesij za opravljanje javne zdravstvene službe na področjih specializirane zdravstvene dejavnosti (pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija) in zobozdravstvene dejavnosti (čeljustna in zobna ortopedija, zobne bolezni in endodontija, zobozdravstvo za študente in stomatološka protetika) – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na seji dne … pod točko … sprejela naslednji
 
 
 
SKLEP
 
Vlada Republike Slovenije je izdala Uredbo o podelitvi koncesij za opravljanje javne zdravstvene službe na področjih specializirane zdravstvene dejavnosti (pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija) in zobozdravstvene dejavnosti (čeljustna in zobna ortopedija, zobne bolezni in endodontija, zobozdravstvo za študente in stomatološka protetika)
 
               mag. Janja Garvas
              generalna sekretarka
 
Priloga:
- Predlog uredbe
Sklep prejmejo:
- Ministrstvo za zdravje
- Služba Vlade Republike Slovenije za zakonodajo
- Generalni sekretariat Vlade Republike Slovenije

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

- dr. Tadej Ostrc, minister
- mag. Dragica Blatnik, v.d. generalne direktorice Direktorata za zdravstveno varstvo

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

Na podlagi Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ, 32/25 in 112/25 – odl. US; v nadaljnjem besedilu: Zakon o zdravstveni dejavnosti) se zdravstvena dejavnost opravlja na primarni, sekundarni in terciarni ravni. Na podlagi šestega odstavka 5. člena Zakona o zdravstveni dejavnosti mrežo javne zdravstvene službe na sekundarni in terciarni ravni zagotavlja Republika Slovenija. Zdravstvena dejavnost na sekundarni ravni obsega tudi specialistično zunajbolnišnično dejavnost, kamor spadajo tudi naslednja področja: pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija. Prav tako na sekundarno raven zdravstvene dejavnosti sodijo tudi določene vrste zobozdravstvene dejavnosti, med drugim tudi čeljustna in zobna ortopedija, zobne bolezni in endodontija, zobozdravstvo za študente in stomatološka protetika.
 
Javno službo v zdravstveni dejavnosti lahko poleg javnih zdravstvenih zavodov opravljajo na podlagi koncesije domače in tuje pravne in fizične osebe, če izpolnjujejo z Zakonom o zdravstveni dejavnosti določene pogoje.
Koncesija se na podlagi 43. člena Zakona o zdravstveni dejavnosti podeli za določen čas, in sicer za obdobje 15 let, šteto od dneva začetka opravljanja programov zdravstvene dejavnosti oziroma zdravstvenih storitev specialistične bolnišnične dejavnosti, za katere se objavi javni razpis za podelitev koncesije.
 
Prvi odstavek 42. člena Zakona o zdravstveni dejavnosti določa, da je koncesija pooblastilo, ki se podeli fizični ali pravni osebi za opravljanje javne zdravstvene službe. Zdravstveno dejavnost na podlagi koncesije opravlja koncesionar v svojem imenu in za svoj račun na podlagi pooblastila koncedenta.
 
Nadalje je v Zakonu o zdravstveni dejavnosti v drugem odstavku 42. člena določeno, da se koncesija podeli, če koncedent ugotovi, da javni zdravstveni zavod ne more zagotavljati opravljanja zdravstvene dejavnosti v obsegu, kot je določen z mrežo javne zdravstvene službe, oziroma če javni zdravstveni zavod ne more zagotoviti potrebne dostopnosti do zdravstvenih storitev.
Koncesijski akt je akt, v katerem se ob upoštevanju stanja in predvidenega razvoja mreže javne zdravstvene službe utemelji razloge za podelitev koncesije iz drugega odstavka 42. člena Zakona o zdravstveni dejavnosti ter določi najmanj vrsta, območje, trajanje in predviden obseg opravljanja koncesijske dejavnosti, pri čemer:
- se kot območje, na sekundarni ravni zdravstvene dejavnosti šteje posamezna zdravstvena regija v skladu z Uredbo o določitvi zdravstvenih regij (Uradni list RS, št. 5/26; v nadaljnjem besedilu: Uredba) in
- je minimalni obseg opravljanja programov zdravstvene dejavnosti, kot so določeni v skladu s predpisi, ki urejajo zdravstveno zavarovanje, na sekundarni ravni zdravstvene dejavnosti v višini 0,20 programa opravljanja zdravstvenih storitev specialistične bolnišnične dejavnosti.
V skladu s tem je Ministrstvo za zdravje za programe, za katere je bilo ugotovljeno, da jih dosedanji izvajalci zdravstvene dejavnosti (bodisi javni zdravstveni zavodi bodisi koncesionarji) ne morejo več izvajati, po posameznih zdravstvenih regijah preverilo, ali bi jih lahko izvedli javni zdravstveni zavodi, in sicer:
 
1. Zdravstvena regija Center
- program pediatrična alergologija v obsegu 0,6 programa: ta program je do 31. 1. 2026 opravljala Pediatrična klinika Ljubljana, kateri je bil program dodeljen na podlagi odločbe Ministrstva za zdravje, št. 0142-809/2018-2711-60 z dne 1. 10. 2025. Program so prenehali opravljati, drugega javnega zdravstvenega zavoda na območju regije Center ni, zato se za navedeni program razpiše koncesija;
- program čeljustne in zobne ortopedije v obsegu 0,85 programa, ki ga je opravljal Zdravstveni dom Litija in program čeljustne in zobne ortopedije v obsegu 0,85 programa, ki ga je opravljal Zdravstveni dom Ivančna Gorica: Zdravstveni dom Trbovlje in Zdravstveni dom Ljubljana sporočita, da programa ne moreta prevzeti, ostali javni zdravstveni zavodi (Univerzitetni klinični center Ljubljana, Stomatološka klinika, Zdravstveni dom Kamnik, Zdravstveni dom Domžale in Zdravstveni dom Grosuplje) se na dopis niso odzvali in smo jih v dopisu opozorili, da v kolikor do roka ne bomo prejeli odgovora, bomo šteli, da programov ne morejo prevzeti;
- pediatrija v specialistični zunajbolnični dejavnosti v obsegu 0,86 programa: Ministrstvo za zdravje je poizvedbo na Univerzitetni klinični center Ljubljana posredovalo 15. 1. 2026. Na dopis se Univerzitetni klinični center Ljubljana ni odzval, torej štejemo da programa ne morejo prevzeti in na podlagi navedenega je bil določen tudi začasni prevzemnik koncesije. Ker drugega javnega zavoda v regiji Center ni, se za navedeni program razpiše koncesija;
- klinična psihologija v obsegu 0,5 programa: poizvedba je bila 12. 5. 2026 v skladu z Uredbo posredovana naslednjim javnim zdravstvenim zavodom: Zdravstveni dom Ljubljana, Zdravstveni dom Domžale, Zdravstveni dom Kamnik, Zdravstveni dom Litija. S strani Zdravstvenega doma Domžale je Ministrstvo za zdravje prejelo odgovor, da bodo prevzeli 1,0 programa, ostali javni zdravstveni zavodi se niso odzvali, zato 0,5 programa ostaja prostega in se razpiše koncesija;
- program čeljustne in zobne ortopedije v obsegu 2,0 programa: Ministrstvo za zdravje poizvedbo 2. 9. 2026 posreduje naslednjim javnim zdravstvenim zavodom: Univerzitetni klinični center Ljubljana, Stomatološka klinika, Zdravstveni dom Kamnik, Zdravstveni dom Domžale, Zdravstveni dom Grosuplje, Zdravstveni dom Trbovlje. Odzove se le Univerzitetni klinični center Ljubljana in sicer, da programa ne more prevzeti, ostali javni zdravstveni zavodi se niso odzvali, zato 2,0 programa ostaja prostega in se razpiše koncesija;
- zobozdravstvo za študente v obsegu 1,0 programa: Ministrstvo za zdravje poizvedbo 12. 5. 2026 posreduje Zdravstvenemu domu za študente, ki 15. 5. 2026 pojasni, da navedenega programa ne more prevzeti (dopis v priponki), zato se razpiše koncesija.
2. Zdravstvena regija Jugovzhod
- program čeljustne in zobne ortopedije v obsegu 1,0 programa, ki ga je opravljal Zdravstveni dom Kočevje: Ministrstvo za zdravje je poizvedbo o prevzemu programa 25. 8. 2026 posredovalo naslednjim javnim zdravstvenim zavodom: Zdravstveni dom Sevnica, Zdravstveni dom Črnomelj, Zdravstveni dom Ribnica. Noben od javnih zdravstvenih zavodov se na dopis ni odzval kljub opozorilu, da v kolikor do roka ne bomo prejeli odgovora, bomo šteli, da programov ne morejo prevzeti, zato se razpiše koncesija;
- program zobnih bolezni in endodontije v obsegu 1,0 programa: Ministrstvo za zdravje je 12. 5. 2026 posredovalo poizvedbo v vse javne zdravstvene zavode na območju Jugovzhodne regije in odgovora na dopis ni prejelo, zato se razpiše koncesija.
3. Zdravstvena regija Severozahod
- poizvedba za vse programe v Severozahodni regiji je bila poslana na OZG Kranj in za program dermatovenerologije tudi v Splošno bolnišnico Jesenice. S strani OZG Kranj je Ministrstvo za zdravje 12. 1. 2026 in 16. 1. 2026 prejelo odgovor, da ne morejo prevzeti programov omenjenih zobozdravstvenih programov, da pa lahko prevzamejo le 0,5 programa dermatovenerologije. Splošna bolnišnica Jesenice je sporočila, da programa ne morejo prevzeti. Za programe, ki ostajajo prosti se razpiše koncesija.
4. Zdravstvena regija Zahod
- program 1,0 gastroenterologije: Ministrstvo za zdravje je poizvedbo 15. 1. 2026 posredovalo Splošni bolnišnici »Dr. Franca Derganca« Nova Gorica in ni prejelo odgovora, zato je uredilo začasni prevzem koncesije. V skladu z Uredbo je 25. 8. 2026 poslalo poizvedbo še v Splošno bolnišnico Izola in prav tako ni prejelo odgovora, zato se šteje, da programa ne morejo prevzeti in se razpiše koncesija;
- program 1,0 dermatovenerologije: Ministrstvo za zdravje je poizvedbo posredovalo 12. 5. 2026 vsem javnim zdravstvenim zavodom v regiji Zahod, odzval se je Zdravstveni dom Osnovno zdravstvo Nova Gorica, da bo prevzel 0,5 programa koncesije od koncesionarja Dermaest, 1,0 programa ostaja prostega (dopis v priponki). Drugi javni zdravstveni zavodi se niso odzvali, zato se šteje, da programa ne morejo prevzeti in se razpiše koncesija;
- program čeljustne in zobne ortopedije v obsegu 0,79 programa, ki ga je opravljal Zdravstveni dom Cerknica: Ministrstvo za zdravje je poizvedbo o prevzemu programa 27. 8. 2026 posredovalo naslednjim javnim zdravstvenim zavodom: Zobozdravstveno varstvo Nova Gorica, Zdravstveni dom Postojna in Zdravstveni dom Ajdovščina. Noben od javnih zdravstvenih zavodov se na dopis ni odzval kljub opozorilu, da v kolikor do roka ne bomo prejeli odgovora, bomo šteli, da programov ne morejo prevzeti, zato se razpiše koncesija;
- program kardiologije in vaskularne medicine v višini 1,01 programa: Ministrstvo za zdravje je poizvedbo 15. 1. 2026 posredovalo Splošni bolnišnici Izola, ki je na dopis odgovorila, da programa ne more prevzeti (dopis v priponki). V skladu z Uredbo je 25. 8. 2026 poslalo poizvedbo še Splošni bolnišnici »Dr. Franca Derganca« Nova Gorica. Na dopis Ministrstvo ni prejelo odgovora, zato se šteje, da programa ne morejo prevzeti in se razpiše koncesija.
5. Zdravstvena regija Severovzhod
- program na področju oftalmologije v obsegu 1,0 programa: Ministrstvo za zdravje je poizvedbo posredovalo 11. 5. 2026 in sicer naslednjim javnim zdravstvenim zavodom: Univerzitetni klinični center Maribor, Splošna bolnišnica dr. Jožeta Potrča Ptuj, Splošna bolnišnica Murska Sobota, Zdravstveni dom »dr. Adolfa Drolca« Maribor, Zdravstveni doma Gornja Radgona in Zdravstveni dom Lenart. Odgovore o tem, da program ne morejo prevzeti so podali naslednji javni zdravstveni zavodi: Splošna bolnišnica dr. Jožeta Potrča Ptuj, Zdravstveni dom »dr. Adolfa Drolca« Maribor in Zdravstveni dom Lenart. Ostali javni zdravstveni zavodi se niso odzvali, zato se šteje, da programa ne morejo prevzeti in se razpiše koncesija;
- program na področju oftalmologije v obsegu 1,70 programa, ki ga je opravljal Zdravstveni dom »dr. Adolfa Drolca« Maribor je Ministrstvo za zdravje, preverilo po območnih enotah Maribor in Murska Sobota Zavoda za zdravstveno zavarovanje Slovenije. Sporočili so, da je sicer Zdravstveni dom Gornja Radgona s 1. 1. 2027 pripravljen prevzeti 0,24 programa. Ministrstvo za zdravje se je odločilo, da programa ne bo delilo, saj v praksi nastane problem, kateri pacienti v obsegu 0,24 programa bodo preneseni v drug javni zavod, zato se razpiše koncesija;
- program v obsegu 1,0 psihiatrije: Ministrstvo za zdravje je poizvedbo posredovalo naslednjim javnim zdravstvenim zavodom: Zdravstveni dom Murska Sobota, Zdravstveni dom Gornja Radgona, Zdravstveni dom Ljutomer, Univerzitetni klinični center Maribor, Zdravstveni dom dr. Adolfa Drolca Maribor in Psihiatrična bolnišnica Ormož. Odgovore je prejelo s strani naslednjih javnih zdravstvenih zavodov: Zdravstveni dom Murska Sobota, Zdravstveni dom Gornja Radgona in Univerzitetni klinični center Maribor, ostali se niso odzvali. Zdravstveni dom Gornja Radgona bi sicer prevzel 0,30 programa, vendar, se je Ministrstvo za zdravje se je odločilo, da programa ne bo delilo, saj v praksi nastane problem, kateri pacienti v obsegu 0,30 programa bodo preneseni v drug javni zavod, zato se razpiše koncesija;
- program na področju ortopedske kirurgije v višini 0,5 programa: Ministrstvo za zdravje je 25. 8. 2026 poizvedbo posredovalo naslednjim javnim zdravstvenim zavodom: Univerzitetni klinični center Maribor, Splošna bolnišnica dr. Jožeta Potrča Ptuj in Splošna bolnišnica Murska Sobota. Omenjeni javni zdravstveni zavodi se na dopis niso odzvali in smo jih v dopisu opozorili, da v kolikor do roka ne bomo prejeli odgovora, bomo šteli, da programov ne morejo prevzeti. Glede na navedeno, se razpiše koncesija;
- program na področju čeljustne in zobne ortopedije v obsegu 1,20 programa: Ministrstvo za zdravje je poizvedbo posredovalo 25. 8. 2026 in sicer naslednjim javnim zdravstvenim zavodom: Zdravstveni dom dr. Adolfa Drolca Maribor, Zdravstveni dom Ormož, Zdravstveni dom Lenart in Zdravstveni dom Ptuj. Vsi javni zdravstveni zavodi so se odzvali in sporočili, da programa ne morejo prevzeti.
6. Zdravstvena regija Vzhod
- program na področju čeljustne in zobne ortopedije v obsegu 1,0 programa, ki ga je opravljal Zdravstveni dom Žalec: Ministrstvo za zdravje je poizvedbo posredovalo 25. 8. 2026 in sicer naslednjim javnim zdravstvenim zavodom: Zdravstveni dom Radlje ob Dravi, Zdravstveni dom Ravne na Koroškem, Zdravstveni dom Slovenj Gradec, Zgornjesavinjski zdravstveni dom Nazarje in Zdravstveni dom Velenje. Odzvala sta se Zgornjesavinjski zdravstveni dom Nazarje in Zdravstveni dom Velenje in sicer bi oba lahko prevzela zgolj del programa, Zdravstveni dom Velenje še niti ne izpolnjuje pogojev za prevzem (dopisa v priponki). Glede na to, da je v praksi že tako s prenosom 0,3 programa iz Zdravstvenega doma Žalec v Zdravstveni dom Slovenske Konjice nastal velik problem (prenos pacientov), se je Ministrstvo za zdravje odločilo, da programa ne bo delilo in da se za celoten program v obsegu 1,0 programa čeljustne in zobne ortopedije razpiše koncesija.
Na podlagi pisnih preverjanj je bilo ugotovljeno, da javni zdravstveni zavodi ne morejo zagotoviti dostopnosti na naslednjih področjih:
1.     specializirane zdravstvene dejavnosti (pediatrična alergologija, klinična psihologija, pediatrija, gastroenterologija, dermatovenerologija, oftalmologija, kardiologija in vaskularna medicina, ortopedska kirurgija, psihiatrija) v skupnem obsegu 9,27 programa;
2.     zobozdravstvene dejavnosti (čeljustna in zobna ortopedija, zobne bolezni in endodontija, zobozdravstvo za študente in stomatološka protetika), in v skupnem obsegu 12,08 programa.
 
Upoštevaje navedeno se bodo podelile koncesije za opravljanje zdravstvene dejavnosti na področju specializirane zdravstvene dejavnosti v skupnem obsegu 9,27 programa in na področju zobozdravstva v skupnem obsegu 12,08 programa.
 
Noben od navedenih program ne predstavlja širitve programov, za katerega bi Ministrstvo za zdravje iz proračuna moralo zagotoviti dodatna finančna sredstva. Pri vseh omenjenih programih gre za to, da se je koncesija bodisi vrnila, bodisi se koncesijski program ne izvaja, javni zavodi na teh območjih pa v izvajanje programa ne more prevzeti ali pa je javni zdravstveni zavod vrnil program in ga drugi javni zdravstveni zavod na območju posamezne zdravstvene regije ne more prevzeti v izvajanje. Torej gre za programe, ki so se že izvajali bodisi v javnem zdravstvenem zavodu ali kot koncesije. Koncesije so bile že podeljene, vendar so jih koncesionarji iz različnih vzrokov (bolezen, upokojitev, neizvajanje programa) vrnili in bi jih lahko poimenovali kot t.i. nadomestne koncesije.
Ministrstvo za zdravje predlaga, da se razpišejo koncesije za prej navedena področja na območjih zdravstvenih regij, kjer so potrebe po teh zdravstvenih dejavnostih, za kar pa Zakon o zdravstveni dejavnosti zahteva sprejetje koncesijskega akta.
 
V skladu z navedenim je pripravljen predlog uredbe o podelitvi koncesije za opravljanje javne službe.
 
Koncesijski akt za opravljanje zdravstvene dejavnosti na sekundarni ravni zdravstvene dejavnosti sprejme Vlada Republike Slovenije ob predhodnem soglasju Zavoda za zdravstveno zavarovanje Slovenije k predvidenemu obsegu opravljanja programov zdravstvene dejavnosti oziroma zdravstvenih storitev specialistične bolnišnične dejavnosti, ki bodo predmet koncesijskega akta. Soglasja po posameznih zdravstvenih regijah je Zavod za zdravstveno zavarovanje Slovenije podal 14. 10. 2026.
 
 

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	/

	b)
	usklajenost pravnega reda Republike Slovenije s pravnim redom Evropske unije,
	/

	c)
	administrativne posledice,
	/

	č)
	gospodarstvo, zlasti mala in srednja podjetja ter konkurenčnost podjetij,
	/

	d)
	okolje, vključno s prostorskimi in varstvenimi vidiki,
	/

	e)
	socialno področje,
	/

	f)
	dokumente razvojnega načrtovanja.
	/



8.	Predstavitev ocene finančnih posledic

Presoja posledic je bila opravljena ob sprejemanju zakona, ki je podlaga za izdajo tega predloga.

9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).

10.	Predstavitev sodelovanja javnosti

Gradivo ni bilo predmet sodelovanja z javnostjo.

Obrazložitev:
Gre za podzakonski akt Vlade RS, ki se predhodno ne objavi na eDemokraciji.


11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.

12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.

Dr. Tadej Ostrc,
    minister za zdravje

